# **Cofnodion Bwrdd Career Choices Dewis Gyrfa (CCDG), 17 Mehefin 2021**

 **Yn bresennol:**
Taslima Begum
Erica Cassin
Neil Coughlan
Sam Evans
Dave Hagendyk
Liz Harris
Sue Maguire
Dave Matthews
Sue Price
Iwan Prys-Jones
Emma Richards
Tony Smith
Richard Thomas
Helen White
Debra Williams (Cadeirydd)
Annesley Wright
**Yn bresennol:**
Phil Jones, Ymddiriedolaeth y Tywysog
Richard Wall - Gyrfa Cymru – eitem 7
 **O Gyrfa Cymru:**Nikki Lawrence
Ruth Ryder
**Ymddiheuriadau:**
Simon Dancey
Shirley Rogers

**Ysgrifenyddiaeth:**
Claire Childs

## Cofnodion y Cyfarfod Blaenorol – 3 Mawrth 2021

Cymeradwywyd cofnodion y cyfarfod blaenorol.

Camau i'w cymryd:

* Trefnu diwrnod Melin Drafod.
* Tudalen Aelodau'r Bwrdd ar y wefan i'w diweddaru.

## Y Newyddion Diweddaraf gan y Cadeirydd

Derbyniodd aelodau'r Bwrdd ddiweddariad ar lafar gan y Cadeirydd. Cyhoeddodd y cadeirydd mai dyma oedd cyfarfod olaf AW ac IPJ a chroesawodd DM, HW a NC i'w cyfarfod cyntaf gan esbonio y byddai Andrew Clark yn ymuno â'r Bwrdd ym mis Awst.

Cyflwynodd yr aelodau newydd eu hunain.

Hysbysodd y cadeirydd y bwrdd am ddau aelod cyfetholedig newydd.

Bydd Mary Van Den Heuvel a Ceri Noble yn ymuno â chyfarfod nesaf y Bwrdd.

Derbyniwyd cais ar ran y Gweinidog newydd, Vaughan Gething, i ymweld â Chanolfan Gyrfaoedd fel rhan o lansiad y rhaglen Gwarant i Bobl Ifanc.

Diolchodd y Cadeirydd i'r Gweinidog blaenorol, Ken Skates, a fu'n eiriolwr gwych dros Gyrfa Cymru.

Mae adolygiad o strwythurau a chyfrifoldebau pwyllgorau a rolau hyrwyddwyr i'w cynnal. Caiff cyfarfodydd unigol eu trefnu i drafod ag aelodau'r bwrdd.

Mae cyfnod swydd y Cadeirydd i fod i ddod i ben y flwyddyn nesaf, a bydd hysbyseb penodi yn cael ei ddosbarthu'n fuan.

## Phil Jones (PJ) – Ymddiriedolaeth y Tywysog

Ymunodd PJ â'r cyfarfod i roi trosolwg o Ymddiriedolaeth y Tywysog a'r gwasanaethau a ddarperir ledled y DU.

Copïau o'r cyflwyniad i'w dosbarthuGwahoddwyd cwestiynau oddi wrth aelodau’r Bwrdd. Y pwyntiau a drafodwyd oedd y canlynol:

* Rhwystrau i gyflwyno'r rhaglen Mosaic yng Nghymru. Eglurodd PJ y camau a gymerwyd i fynd i'r afael â'r rhwystrau.
* Manteision ac anfanteision y gwasanaeth cyfunol a ddatblygwyd yn ystod y pandemig.
* Yr anghysondebau o ran cyllid gwahanol wledydd y DU.

TB i anfon manylion dolenni i elusen yn ardal Casnewydd/Caerdydd.

Diolchodd y Bwrdd i PJ am gyflwyniad llawn gwybodaeth a gadawodd PJ y cyfarfod**.**

## Hyfforddiant Ymwybyddiaeth o Seiberddiogelwch – Richard Wall (RW)

Ymunodd RW â'r cyfarfod i gyflwyno'r Hyfforddiant Ymwybyddiaeth o Seiberddiogelwch.

Copi o'r cyflwyniad i'w ddosbarthu ynghyd â manylion cyswllt RW.

Diolchodd y Bwrdd i RW am sesiwn gynhwysfawr cyn iddo adael y cyfarfod

## Cyfrifon Diwedd Blwyddyn

Derbyniodd aelodau'r Bwrdd drosolwg o'r Cyfrifon Diwedd Blwyddyn a gyflwynwyd ac a graffwyd arnynt yn flaenorol gan y Pwyllgor Cyllid, Archwilio a Risg.

Nodwyd mân addasiadau o hyd at £4,000 ers Cyfarfod y Pwyllgor.

Bu'r bwrdd yn trafod y datganiad busnes gweithredol a ystyriwyd yn fanwl gyda'r archwilwyr yn y Pwyllgor Cyllid, Archwilio a Risg.

Diolchodd aelodau'r Bwrdd i'r tîm am berfformiad ariannol cadarn yn ystod blwyddyn gythryblus yn ystod y pandemig.

Dirprwyodd y Bwrdd awdurdod i'r Cadeirydd lofnodi'r cyfrifon yn absenoldeb cadeirydd y Pwyllgor Cyllid, Archwilio a Risg.

Y paragraff, ar dudalen 9 ‘Polisi mewn perthynas â phobl anabl’ i gael ei ailddrafftio i adlewyrchu cydraddoldeb, amrywiaeth a chynhwysiant.

Trafodwyd llythyr bond yn y Pwyllgor Cyllid, Archwilio a Risg, ond nid yw hyn yn rhywbeth y byddai Gweinidogion Llywodraeth Cymru yn ei ddarparu ar gyfer Gyrfa Cymru. Mae adroddiad manwl ar fusnes gweithredol Gyrfa Cymru bellach yn cael ei lunio fel rhan o'r prosesau diwedd blwyddyn.

## Adroddiad y Prif Weithredydd

Diolchodd y Prif Weithredydd i AW ac IPJ am eu cefnogaeth i Gyrfa Cymru.

Diolchodd y Prif Weithredydd i NC am gefnogaeth yn ddiweddar ar fater

recriwtio.

Cyflwynodd y Prif Weithredydd adroddiad y Prif Weithredydd ar gyfer Mehefin

2021.

Trafododd aelodau'r Bwrdd gynrychiolaeth mewn Cyfarfodydd Partneriaeth Sgiliau Rhanbarthol (RSP). Y Prif Weithredydd i
ddatblygu’r awgrym o gynrychiolydd o'r Bwrdd. Awgrymodd aelodau'r Bwrdd sefydlu is-grŵp i ganolbwyntio ar gysylltiadau i Adnoddau Dynol.

Yn dilyn cwestiwn, cadarnhaodd y Prif Weithredydd, o ganlyniad i gau gwasanaethau Activate, fod trafodaethau’n digwydd gyda Chymdeithas Llywodraeth Leol Cymru i sicrhau gweithio mewn partneriaeth a pheidio â dyblygu gwasanaethau.

Yn dilyn cwestiwn, cadarnhaodd y Prif Weithredydd fod cyfarfod wedi'i drefnu gyda Huw Morris i godi ymwybyddiaeth o wasanaethau Gyrfa Cymru.

Yn dilyn cwestiwn, cadarnhaodd y Prif Weithredydd y byddai diweddariad ar ddatblygiad y Pwyllgor Pobl Ifanc ar gael yn y cyfarfod nesaf.

## Cyfarfodydd Pwyllgorau

### **7.1 Pwyllgor Cyllid, Archwilio a Risg**

Cyflwynodd IPJ y busnes o gyfarfodydd y Pwyllgor Cyllid, Archwilio a Risg ar 22 Mawrth a 3 Mehefin 2021.

Derbyniodd y pwyllgor chwe adroddiad archwilio, ac roedd gan bump ohonynt sgôr sylweddol. Cafodd yr adroddiad arall ar y Gymraeg, ei gynnwys ym mhapurau cyfarfod y Bwrdd i'w drafod. Roedd argymhellion o'r archwiliad yn cynnwys camau gweithredu gan aelodau'r Bwrdd, i'w trafod yn y dyfodol.

Diolchodd y Cadeirydd i IPJ am y diweddariad ac am gadeirio cyfarfodydd y Pwyllgor ac am gefnogi'r Cwmni.

### **7.2 Pwyllgor Materion Pobl**

Cyflwynodd LH fusnes y Pwyllgor Pobl sy'n Cyfrif ar 13 Mai 2021.

Croesawodd aelodau'r Pwyllgor syniadau gan aelodau'r Bwrdd am sut i gynyddu amrywiaeth.

Ni chafwyd unrhyw gwestiynau.

## 7.3 Pwyllgor Perfformiad ac Effaith

Cyflwynodd SM y materion dan sylw o Gyfarfod y Pwyllgor Perfformiad ac Effaith ar 27 Ebrill 2021.

Y cynllun Digidol i'w gyflwyno mewn Cyfarfod Bwrdd yn y dyfodol.

## Unrhyw Faterion Eraill

Cwestiynau'r Gweinidog: Llywodraeth Cymru yn darparu ymatebion i
ymholiadau Gyrfa Cymru yn ddiweddar yn y Senedd.

Soniodd IPJ ac AW am eu hamser gyda Gyrfa Cymru a dymuno'n dda i'r Cwmni ar gyfer y dyfodol.